Komeleya Heqanê Merdiman a Kurdîstanî (KMMK) raporê binpaykerdişê heqanê merdiman ê adare yê Rojhelatê Kurdîstanî eşkera kerd. Komele da zanayene ke seba ke rejîmê Îranî rayîr nêdanê rêxistin û komanê heqanê merdiman coka ê nêeşkayî rapor temam bikerê.
Bîlançoya raporî de nê çîyî ameyî parekerdene:
-6 kurdî ameyî îdamkerdene û derheqê 2 kurdan de bira îdamî dîyaye.
-2 kolberî hetê hêzanê rejîmê Îranî ra ameyî qetilkerdene û tewr tay 37 kolberî zî birîndar bîyî.
-Şaristananê Şino, Ûrmiye, Kirmaşan, Mehabad, Xuremabad, Îlam, Hemedan û Loristan de 120 aktîvîstî ameyî destbendkerdene.
-Hûmara cînayetan û xokiştişî zêdîyaye. 11 kesan xo kişt, 3 kesî zî ameyî kiştene.
-Teqayîşê mayinan û madeyanê bînan ra merdimêk/e merd/e.
KMMKyî peynîya raporî de venga kurdan da ke vera nê binpaykerdişan têkoşîn bikerê.
